Príloha č. 7 Súťažných podkladov

|  |
| --- |
| **KRITÉRIUM NA VYHODNOTENIE PONÚK – PRAVIDLÁ NA JEHO UPLATNENIE** |

1. **VYHODNOCOVANIE NÁVRHOV NA PLNENIE KRITÉRIÍ**

**1.1** Komisia vyhodnotí predložené ponuky uchádzačov a určí ich poradie podľa kritéria na vyhodnotenie ponúk, pričom u uchádzača, ktorý sa umiestnil na prvom mieste poradia následne vyhodnotí splnenie podmienok účasti podľa § 40 zákona a splnenie požiadaviek na predmet zákazky podľa § 53 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“).

**1.2** **Kritériá na vyhodnotenie ponúk:**

1.2.1 Hlavným kritériom na vyhodnotenie ponúk je v zmysle § 44 ods. 3 písm. c) zákona **najnižšia ponúknutá „Celková cena za celý predmet zákazky v EUR s DPH“,** uvedená v návrhu na plnenie kritérií, v zmysle Prílohy č. 4 týchto súťažných podkladov, vypočítaná a vyjadrená v EUR podľa bodu 13.7 súťažných podkladov.

1.2.2 V prípade rovnosti posudzovaných „Celkových cien za celý predmet zákazky v EUR s DPH“ u viacerých uchádzačov, verejný obstarávateľ určí ich poradie na základe pomocného kritéria, ktorým je **najnižšie ponúknutá „Celková cena v EUR s DPH“** za **súčet** položky č. 1.*„Softvér pre rozšírenie monitorovacieho systému SIEM“*a položky č. 2*„Systém integrovaného bezpečnostného dohľadu a bezpečnostné analýzy sieťovej prevádzky a dianie na koncových bodoch pre 850 koncových staníc s 30 dňovou dobou uchovávania logov“*, uvedených v návrhu na plnenie kritérií, v zmysle Prílohy č. 4 týchto súťažných podkladov.

**1.3** **Pravidlá na uplatnenie hlavného kritéria:**

1.3.1 Každý člen komisie s právom vyhodnocovať ponuky bude brať do úvahy len číselnú hodnotu **„Celkovej ceny za celý predmet zákazky v EUR s DPH“**, ktorú uchádzačdoplní **do elektronického formulára systému JOSEPHINE a do Návrhu na plnenie kritérií** podľa Prílohy č. 4 týchto súťažných podkladov.

1.3.2 Člen komisie s právom vyhodnocovať ponuky zostaví poradie ponúk nasledujúcim spôsobom:

Ponuka s najnižšou „Celkovou cenou za celý predmet zákazky v EUR s DPH“ bude označená ako **prvá v poradí**. Ponuka s druhou najnižšou „Celkovou cenou za celý predmet zákazky v EUR s DPH“ bude označená ako **druhá** v poradí, ponuka s treťou najnižšou „Celkovou cenou za celý predmet zákazky v EUR s DPH“ bude označená ako **tretia** v poradí, atď.

1.3.3 Všetky ceny, ako aj návrh na plnenie kritérií uvedené v ponuke uchádzača podľa týchto súťažných podkladov musia byť zaokrúhlené v zmysle matematických pravidiel s presnosťou na **dve desatinné miesta.**

**1.4 Pravidlá na uplatnenie** **pomocného kritéria:**

1.4.1 **7** V prípade rovnosti posudzovaných „Celkových cien za celý predmet zákazky v EUR s DPH“ u viacerých uchádzačov, verejný obstarávateľ určí ich poradie na základe pomocného kritéria, ktorým je **najnižšie ponúknutá „Celková cena v EUR s DPH“** za **súčet** položky č. 1.*„Softvér pre rozšírenie monitorovacieho systému SIEM“*a položky č. 2*„Systém integrovaného bezpečnostného dohľadu a bezpečnostné analýzy sieťovej prevádzky a dianie na koncových bodoch pre 850 koncových staníc s 30 dňovou dobou uchovávania logov“*, uvedených v návrhu na plnenie kritérií, v zmysle Prílohy č. 4 týchto súťažných podkladov.

1.4.2 V prípade využitia pomocného kritéria sa tak vyššou v poradí stane ponuka, v ktorej uchádzač uvedie v návrhu na plnenie kritérií, v zmysle Prílohy č. 4 týchto súťažných podkladov **najnižšiu „Celkovú cenu v EUR s DPH“** za **súčet** položky č. 1.*„Softvér pre rozšírenie monitorovacieho systému SIEM“*a položky č. 2*„Systém integrovaného bezpečnostného dohľadu a bezpečnostné analýzy sieťovej prevádzky a dianie na koncových bodoch pre 850 koncových staníc s 30 dňovou dobou uchovávania logov“.*